Σαντάλ Μουφ

Η Σαντάλ Μουφ (γαλλ. Chantal Mouffe, γενν. 17 Ιουνίου 1943) είναι Βελγίδα πολιτική φιλόσοφος, που δίδαξε στο Πανεπιστήμιο του Ουέστμινστερ.Είναι περισσότερο γνωστή για τη συνεισφορά της στην ανάπτυξη της λεγόμενης «σχολής του Έσεξ στη διαλογική ανάλυση», από κοινού με τον σύντροφό της Αργεντινό Ερνέστο Λακλάου, μαζί με τον οποίο συνέγραψαν το συχνότερα αναφερόμενο έργο της, το Ηγεμονία και σοσιαλιστική στρατηγική. Η «σχολή του Έσεξ» είναι ένας τύπος μεταμαρξιστικής πολιτικής αναλύσεως, που αρύεται από τη φιλοσοφία του Αντόνιο Γκράμσι, τον μεταδομισμό και θεωρίες της ταυτότητας, επανορίζοντας την αριστερή πολιτική με όρους ριζοσπαστικής δημοκρατίας. Η Μουφ έχει γράψει και επιδραστικά έργα πάνω στη θεωρία του πολιτικού αγώνα, όπως το Agonistics: Thinking the World Politically και το The Democratic Paradox. Από τα τελευταία της βιβλία ήταν το For a Left Populism (2018).

 Η Σ. Μουφ σπούδασε στο Καθολικό Πανεπιστήμιο του Λέβεν, τη Σορβόννη και το Πανεπιστήμιο του Έσσεξ. Μετέπειτα εργάσθηκε σε αρκετά πανεπιστήμια ανά τον κόσμο (στην Ευρώπη, τη Βόρεια Αμερική και τη Λατινική Αμερική). Διετέλεσε επισκέπτρια καθηγήτρια στα πανεπιστήμια Χάρβαρντ, Κορνέλ και Πρίνστον, καθώς και στο γαλλικό CNRS (Παρίσι). Από το 1989 μέχρι το 1995 υπηρέτησε ως διευθύντρια προγράμματος στο Διεθνές Κολέγιο Φιλοσοφίας (Collège international de philosophie) στο Παρίσι. Στη συνέχεια και μέχρι το τέλος της ακαδημαϊκής σταδιοδρομίας της η Μουφ ήταν καθηγήτρια στο Τμήμα Πολιτικής και Διεθνών Σχέσεων του Πανεπιστημίου του Ουέστμινστερ στο Λονδίνο, όπου ήταν μέλος του Κέντρου για τη μελέτη της Δημοκρατίας. Η Μουφ επέκρινε στο έργο της τη διαβουλευτική δημοκρατία (ιδίως στις εκδοχές τού Τζον Ρωλς και του Χάμπερμας), ενώ είναι γνωστή και για την αξιοποίηση του έργου του Καρλ Σμιτ, ιδίως της έννοιας «πολιτικό», στο να προτείνει μια ριζοσπαστικοποίηση της σύγχρονης δημοκρατίας, κάτι που αποκαλεί «αγωνιστικό πλουραλισμό». Ενδιαφέρθηκε για την ανάδειξη του ριζοσπαστικού δυναμικού των καλλιτεχνικών πρακτικών. Το βιβλίο της Μουφ Agonistics: Thinking the World Politically (2013) έχει επικριθεί από τον Τίμοθυ Λώρι επειδή επικεντρώνεται πολύ στους κρατικούς θεσμούς. (με τον Ερνέστο Λακλάου) Hegemony and Socialist Strategy: Towards a Radical Democratic Politics, εκδ. Verso, Λονδίνο & Νέα Υόρκη 1985 The Return of the Political, εκδ. Verso, Λονδίνο & Ν. Υόρκη 1993 Le politique et ses enjeux - Pour une démocratie plurielle, εκδ. La Découverte/MAUSS, Παρίσι 1994 The Democratic Paradox, εκδ. Verso, Λονδίνο & Ν. Υόρκη 2000 On the Political, εκδ. Routledge, Abingdon Ν. Υόρκης 2005 Hegemony, Radical Democracy, and the Political, επιμ. James Martin, εκδ. Routledge, Λονδίνο 2013 Agonistics: Thinking The World Politically, εκδ. Verso, Λονδίνο & Ν. Υόρκη 2013 Mouffe C.: «Post-marxism: democracy and identity», περιοδ. Environment and Planning D, τόμ. 13, έτος 1995, σσ. 259-266, ML: P305 E30 Podemos: In the Name of the People (μια συζήτηση με τον Ίνιγο Ερεχόν, μετάφρ. Sirio Canos), εκδ. Lawrence & Wishart, 2016 For a Left Populism, εκδ. Verso, Λονδίνο & Ν. Υόρκη 2018 Towards a Green Democratic Revolution, εκδ. Verso, Λονδίνο & Ν. Υόρκη 2022 Η Μουφ έχει αναγορευθεί επίτιμη διδάκτορας από τα εξής πανεπιστήμια: Πανεπιστήμιο του Βαλπαραΐσο, Χιλή (το 2014) Πανεπιστήμιο της Κόστα Ρίκα (το 2019) Καθολικό Πανεπιστήμιο του Λέβεν, Βέλγιο (το 2019) Anna Marie Smith: Laclau and Mouffe: The Radical Democratic Imaginary, εκδ. Routledge, Λονδίνο 1998 David Howarth: Discourse, Milton Keynes: Open University Press, 2000 Louise Philips και Marianne Jorgensen: Discourse Analysis as Theory and Method, εκδ. Sage, Λονδίνο 2002 David Howarth, Aletta Norval και Yannis Stavrakakis (επιμ.): Discourse Theory and Political Analysis, Manchester University Press, Manchester 2002 Jacob Torfing: New Theories of Discourse: Laclau, Mouffe, Žižek, εκδ. Blackwell, Οξφόρδη 1999 «Society is Always Divided», συνέντευξη στις Digital Development Debates, Μάρτιος 2015